b"\n_START_ARTICLE_\nStormen Johanna\n_START_PARAGRAPH_\nStormen Johanna var et ekstremv\xc3\xa6r som spesielt rammet Storbritannia, Irland og Frankrike hardt den 10. mars 2008, og som f\xc3\xb8rte til to drepte. Ekstremv\xc3\xa6ret kom i form av storm, sv\xc3\xa6rt sterke vindkast og h\xc3\xb8ye b\xc3\xb8lger i store omr\xc3\xa5der.\n_START_SECTION_\nForl\xc3\xb8p\n_START_PARAGRAPH_\nKystvakten i Swansea meldte morgenen 10. mars at de ventet vinden skulle komme opp i styrke 10 eller 11, p\xc3\xa5 en skala fra en til 12. Den kraftigste vindstyrken som ble meldt var p\xc3\xa5 over 150 km/t. Dette ble m\xc3\xa5lt p\xc3\xa5 \xc3\xb8ya Isle of Wight, rett s\xc3\xb8r for Southampton i Den engelske kanal. Enkelte steder p\xc3\xa5 fastlandet ble det m\xc3\xa5lt vindkast opp i 130 km/t. Den hardeste vinden kom i Frankrike kom i Landes-distriktet i  Bordeaux der vinden styrken n\xc3\xa5dde 150 km/t.\n_START_SECTION_\nSkader og konsekvenser\n_START_PARAGRAPH_\nEn 26 \xc3\xa5r gammel franskmann druknet da seilb\xc3\xa5ten hans kantret ved Bretagne-kysten i Frankrike._NEWLINE_I Storbritannia ble 12\xc2\xa0000 hus str\xc3\xb8ml\xc3\xb8se, mens 300\xc2\xa0000 franske hus mistet str\xc3\xb8mmen. Det ble sendt ut flomvarsel p\xc3\xa5 41 steder i England og Wales. Flere veier ble stengt, og rundt 100 flyavganger fra flyplassene Heathrow og Gatwick ble kansellerte p\xc3\xa5 grunn av stormen. P\xc3\xa5 flere togstrekninger er det innf\xc3\xb8rt redusert fart, og fergetrafikken mellom fergetrafikken mellom Frankrike, England og Kanal\xc3\xb8yene Jersey og Guernsey ble stoppet. I Newport i Wales m\xc3\xa5tte n\xc3\xa6rmere 170 mennesker evakueres fra en campingplass natten mellom 9. og 10. mars._NEWLINE_Den britiske kystvakten m\xc3\xa5tte sende redningsb\xc3\xa5ter for \xc3\xa5 assistere en svensk oljetanker som fikk problemer i Den engelske kanal, mens stormen f\xc3\xb8rte til at et nederlandskregistrert tankskip Artemis gikk p\xc3\xa5 land ved Les Sables d'Olonne i Bretagne. Et tredje fart\xc3\xb8y sank p\xc3\xa5 nordkysten av Storbritannia, men mannskapet ble berget av av andre fiskeb\xc3\xa5ter."